Diari Oficial de la Generalitat Valenciana


Sumari del DOGV 6071, del 04-08-2009 (2009/9242)

ORDRE de 24 de juliol de 2009, de la Conselleria d'Indústria, Comerç i Innovació, per la qual es fan públiques les línies de crèdit i l'import global màxim destinat a la renovació d'ajudes per al finançament de projectes d'investigació i desenvolupament industrial d'especial rellevància per a la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6071

Data del DOGV
:   04-08-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/9242


Data del document
:   24-07-2009

Organisme emissor
:   Conselleria d'Indústria, Comerç i Innovació

Tipus de document
:   Ordre

Anàlisi jurídica

 Descriptors 

:   * ajuda a les empreses
    * petita i mitjana indústria
    * empresa industrial
    * suport econòmic
    * ajuda pública
    * recerca i desenvolupament

ORDRE de 24 de juliol de 2009, de la Conselleria d'Indústria, Comerç i Innovació, per la qual es fan públiques les línies de crèdit i l'import global màxim destinat a la renovació d'ajudes per al finançament de projectes d'investigació i desenvolupament industrial d'especial rellevància per a la Comunitat Valenciana. [2009/9242]  
Amb data 9 de juliol de 2008 va ser publicada en el Diari Oficial de la Comunitat Valenciana l'Ordre de 30 de juny de 2008, de la Conselleria d'Indústria, Comerç i Innovació, per la qual es convoquen ajudes per al finançament de projectes d'investigació i desenvolupament industrial d'especial rellevància per a la Comunitat Valenciana.  
L'apartat 18 de l'annex de l'esmentada ordre establix que la renovació de les ajudes i, si és el cas, la determinació de l'import de l'ajuda per a la segona anualitat del projecte, estarà condicionada a l'existència de crèdit adequat i suficient en el corresponent exercici pressupostari.  
Després de l'entrada en vigor de la Llei de Pressupostos de la Generalitat per a l'exercici de 2009, i segons el que s'ha establit en l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, és procedent publicar les línies de subvenció que financen les mencionades ajudes, així com l'import global màxim que s'hi destina.  
En virtut d'això, en l'exercici de les atribucions que m'atorguen l'article 28 de la Llei 5/1983, de 30 de desembre, del Consell, i el Decret 130/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Indústria, Comerç i Innovació,   
ORDENE  
Article 1  
Per a l'exercici 2009 i de conformitat amb el que s'ha establit en la Llei 17/2008, de 29 de desembre, de Pressupostos de la Generalitat per a 2009, la renovació d'ajudes per al finançament de projectes d'investigació i desenvolupament industrial d'especial rellevància per a la Comunitat Valenciana, establides en l'Ordre 30 de juny de 2008 de la Conselleria d'Indústria, Comerç i Innovació, per la qual es convoquen ajudes per al finançament de projectes d'investigació i desenvolupament industrial d'especial rellevància per a la Comunitat Valenciana, es finançaran a càrrec de la secció, el programa, les línies i els imports globals màxims que a continuació s'especifiquen:  
Secció 11. Programa 542.40 Innovació Empresarial  
Capítol IV. Línia T6923. Import global màxim: 2.200.000 euros  
Capítol VII. Línia T6924. Import global màxim: 84.960 euros  
Article 2   
Les renovacions de les ajudes es concedixen a l'empara del règim notificat a la Comissió Europea N 233/2007, aprovat mitjançant decisió de la Comissió Europea C(2008)1296, de data 1 d'abril de 2008.  
Les ajudes previstes en esta ordre estan cofinançades pel Fons Europeu de Desenvolupament Regional en un percentatge del 50%, a través del Programa Operatiu FEDER de la Comunitat Valenciana 2007-2013.  
Article 3  
La present ordre entrarà en vigor el dia de hui, sense perjudici de la posterior publicació en el Diari Oficial de la Comunitat Valenciana.  
València, 24 de juliol de 2009  
La consellera d'Indústria, Comerç i Innovació,  
BELÉN JUSTE PICÓN